   مانچسٽر (ويب ڊيسڪ) ورلڊ ڪپ ۾ جاري پاڪ – ڀارت ميچ دوران ڀارتين طرفان راند ۾ سياست کي آڻڻ جي وڌيڪ هڪ ڪوشش ناڪام ٿي وئي ۽ ڀارتي شوقينن کي نريندر مودي جو ماسڪ پائي گرائونڊ جي داخل ٿيڻ جي اجازت نه ملي. پاڪ – ڀارت ميچ دوران ڀارتي شوقينن مودي جو ماسڪ پائي اسٽيڊيم ۾ داخل ٿيڻ جي ڪوشش ڪئي، جن کي سيڪيورٽي اهلڪارن روڪي ڇڏيو ۽ ڀارتي مداحن کي ماسڪ لاهڻ کانپوءِ گرائونڊ ۾ داخل ٿيڻ جي اجازت ملي. آءِ سي سي جي قانونن تحت ميچن دوران ڪو سياسي پيغام نٿو ڏئي سگهجي. واضح رهي ته ڀارت طرفان ڪرڪيٽ ۾ سياست کي آڻڻ جو اهو پهريون واقعو ناهي، ان کان اڳ ڀارتي وڪيٽ ڪيپر ايم ايس ڌوني پڻ ڀارتي فوج جي لوگي وارا دستانا لاهڻا پيا هئا.